open-index/open-wikipedia-markdown huggingface dataset:
ჯუზეპე მაძინი

thumb|right|200px|ჯუზეპე მაძინი

**ჯუზეპე მაძინი** (; დ. 22 ივნისი, 1805 — გ. 10 მარტი, 1872) — იტალიელი პატრიოტი, ფილოსოფოსი და პოლიტიკოსი. მაძინის დამსახურებაა თანამედროვე იტალიის სახელმწიფოს ჩამოყალიბება, მის ადგილას არსებული რამდენიმე ცალკეული სახელმწიფოს ნაცვლად, რომელთა შორის მრავალი უცხო ძალების ზეგავლენის ქვეშ იყო მოქცეული მე-19 საუკუნემდე.

## ბიოგრაფია 
მაძინიმ გენუის უნივერსიტეტში მიიღო იურიდიული განათლება. 1831 წელს მაძინიმ მარსელში დააარსა ფარული პატრიოტული ორგანიზაცია "ახალგაზრდა იტალია", რომლის პოლიტიკური პროგრამა ითვალისწინებდა იტალიის გათავისუფლებას ავსტრიელთა ბატონობისაგან, იტალიის ერთიანი სუვერენული სახელმწიფოს შექმნას. ამ მიზნის მისაღწევად, მაძინის აზრით, საჭირო იყო საერთო იტალიური რევოლუცია, რომელშიც მოსახლეობის ყველა ფენა მიიღებდა მონაწილეობას. 1830-40–იან წლებში იტალიაში გაფართოვდა მაძინისტური ფარული ორგანიზაციების ქსელი.

ჯუზეპე მაძინიმ აქტიური მონაწილეობა მიიღო იტალიის 1848-49 წლების რევოლუციაში. მილანში მან დააარსა გაზეთი "ხალხის იტალია", ხოლო მილანის რევოლუციის დამარცხების შემდეგ იგი, როგორც რიგითი მებრძოლი, გარიბალდის რაზმში იბრძოდა. 1849 წელს მაძინი სათავეში ჩაუდგა რომის რესპუბლიკის ტრიუმვირატს. ამ მთავრობამ მხოლოდ ხუთ თვეს გასტანა. ფრანგების მიერ რომის რესპუბლიკის დამხობის შემდეგ მაძინი ემიგრაციაში წავიდა, მაგრამ სამშობლოს გათავისუფლებისა და გაერთიანებისათვის თავდადებული მებრძოლი ჯუზეპე მაძინი იმედს არ კარგავდა. 1859 წელს, ავსტრიის წინააღმდეგ ომის დაწყების შემდეგ, იგი იტალიელ ხალხს მოუწოდებდა გაეშალათ სახალხო მოძრაობა სამშობლოს გასაერთიანებლად.

1870 წელს იტალიის ერთიანმა სახელმწიფომ უკანასკნელი რეგიონი — რომის ოლქიც შეიერთა. ქვეყნის დამოუკიდებლობისა და გაერთიანებისათვის დაუღალავი მებრძოლი ჯუზეპე მაძინი მოესწრო ამას. იგი 1872 წელს გარდაიცვალა.

## რესურსები ინტერნეტში 
* Biography at cronologia.it  
* Джузеппе Мадзини. Энциклопедия «Кругосвет»
* Мария Федорова. Джузеппе Мадзини 
* Биографии Дж. Мадзини
* Биография Джузеппе Мадзини 

კატეგორია:იტალიელი მამაკაცი მწერლები
კატეგორია:იტალიელი პოლიტიკოსები
კატეგორია:დაბადებული  22 ივნისი
კატეგორია:დაბადებული  1805
კატეგორია:გარდაცვლილი 10 მარტი
კატეგორია:გარდაცვლილი  1872
კატეგორია:მარქსიზმის კრიტიკოსები
კატეგორია:იტალიელი ნაციონალისტები
კატეგორია:XIX საუკუნის იტალიელი ფილოსოფოსები
მარსელი

**მარსელი** () — ქალაქი და უმსხვილესი პორტი საფრანგეთში. მდებარეობს ხმელთაშუა ზღვის ჩრდილო-დასავლეთ სანაპიროზე. ქალაქი ბუშ-დიუ-რონის დეპარტამენტის ადმინისტრაციული ცენტრია. მარსელში არის საერთაშორისო აეროპორტი.

## პიროვნებები 
მარსელში დაიბადნენ:
*ადოლფ ტიერი (1797–1877) — საფრანგეთის მესამე რესპუბლიკის პირველი პრეზიდენტი
*ანტონენ არტო (1897–1948) — მწერალი, სცენარისტი, პოეტი, თეატრის თეორეტიკოსი
*ფერნანდელი (1903–1971) — მომღერალი და მსახიობი
*ერიკ კანტონა (დ. 1966) — მსახიობი და ყოფილი ფეხბურთელი
*პატრიკ ფიორი (დ. 1969) — მომღერალი
*ზინედინ ზიდანი (დ. 1972) — ყოფილი ფეხბურთელი, მწვრთნელი
*მატიე ფლამინი (დ. 1984) — ფეხბურთელი
მარსელში გარდაიცვალნენ:
*ჟან ნიკოლა არტიურ რემბო (გ. 1891) — პოეტი

## ლიტერატურა 
*
*

## რესურსები ინტერნეტში 
*ოფიციალური გვერდი

კატეგორია:საფრანგეთის ქალაქები
ჰიერონიმუს ბოსხი

**ჰიერონიმუს ბოსხი** (, ნამდვილი სახელი **ჰიერონიმუს ვან აკენი** (; დ. დაახ. 1450, ჰერტოგენბოსი — გ. 9 აგვისტო, 1516, იქვე) — ნიდერლანდელი ფერმწერი.

ბოსხი ხატავდა რელიგიურ, ალეგოროულ და ჟანრულ სურათებს. მისი ცნობილი სურათები — ტკბობის ბაღი, სამოთხე, მოგვთა თაყვანისცემა დაცულია პრადოს მუზეუმში, მადრიდი, ესპანეთი. ბოსხის შემოქმედების ერთ-ერთი დამახასიათებელი ნიშანია ფანტასტიკურისა და რეალურის შერწყმა. ბოსხის სურათები სივრცობრივი და დეკორატიულია. ფერმწერის შემოქმედებაში დიდი ადგილი უჭირავს წმინდანთა ცდუნების თემას, სადაც მორწმუნეთა მორალური სიმტკიცე უპირისპირდება სამყაროში გაბატონებულ საცდურსა და შიშს. ასევე აღსანიშნავია თანამედროვე თემებზე შექმნილი სურათები: თავის ოპერაცია, ძე შეცდომილი და სხვა. ბოსხის მნიშვნელოვანი ნამუშევარია ალეგორიული ხასიათის სურათი თივის გადატანა, რომლის სიუჟეტი ხალხურ ანდაზებთანაა დაკავშირებული.

ბოსხი არასოდეს აწერდა თარიღს თავის ნამუშევრებს, ხელმოწერილიც მხოლოდ რამდენიმეა. დღესდღეობით, მხოლოდ 25 სურათია შემორჩენილი, რომლის ავტორად ბოსხია მიჩნეული. ესპანეთის მეფე ფილიპე II-მ ფერმწერის გარდაცვალების შემდეგ მისი ბევრი ნამუშევარი შეიძინა, რის შედეგადაც პრადოს მუზეუმი ბოსხის რამდენიმე სურათს ფლობს. ბოსხს ჰყავდა მიმბაძველები, მისი შემოქმედების ერთ-ერთი გამგრძელებელია პიტერ ბრეიგელი.

## ჰიერონიმუს ბოსხის ნამუშევრები 
* ტკბობის ბაღი (ტრიპტიქი) - 1466 წლის შემდეგ - პრადოს მუზეუმი, მადრიდი, ესპანეთი;
* მოგვთა თაყვანისცემა (ტრიპტიქი) - 1490-1498 - პრადოს მუზეუმი, მადრიდი, ესპანეთი;
* თავის ოპერაცია - 1500 წლის შემდეგ - პრადოს მუზეუმი, მადრიდი, ესპანეთი;
* შვიდი სასიკვდილო ცოდვა და ოთხი უკანასკნელი რამ - 1500-1510 - პრადოს მუზეუმი, მადრიდი, ესპანეთი;
* თივის გადატანა (ტრიპტიქი) - წლები 1500-1515 - ასლი - პრადოს მუზეუმი, მადრიდი, ესპანეთი;
* იოანე ნათლისმცემელი - 1495 წლის შემდეგ - მადრიდი, ესპანეთი;
* წმინდა ანტონის ცდუნება (ტრიპტიქი) - 1501 წლის შემდეგ - ანტიკური ხელოვნების ეროვნული მუზეუმი, ლისაბონი, პორტუგალია;
* წმინდა იერონიმო ლოცვისას - 1482 წლის შემდეგ - სამეფო მუზეუმი, გენტი, ბელგია;
* ქრისტე ჯვრის ტვირთვისას - 1516 - სამეფო მუზეუმი, გენტი, ბელგია;
* ჯვარცმული ქრისტე - 1480-1485 - ბრიუსელი, ბელგია; 
* უკანასკნელი სამსჯავრო - 1486 წლის შემდეგ - ბროუგე, ბელგია; 
* ძე შეცდომილი - 1503 - როტერდამი, ნიდერლანდები;
* ქორწილი ქანანში - 1500 - ასლი - როტერდამი, ნიდერლანდი;
* წმინდა ქრისტეფორე - 1505 - როტერდამი, ნიდერლანდი;
* თაღლითი - 1475-1480 - პარიზი, საფრანგეთი;
* ბრიყვთა გემი - 1490-1500 - ლუვრი, პარიზი, საფრანგეთი;
* გაუმაძღრობის ალეგორია - 1500 - იელის უნივერსიტეტის ხელოვნების გალერეა, კონექტიკუტი, აშშ;
* ძუნწის სიკვდილი - 1500 - ხელოვნების ეროვნული გალერეა, ვაშინგტონი, აშშ;
* უკანასკნელი სამსჯავრო (ტრიპტიქი) - 1482 წლის შემდეგ - ვენა, ავსტრია;
* ეკლის გვირგვინის დადგმა - 1508-1509 - ეროვნული გალერეა, ლონდონი, ინგლისი.

## რესურსები ინტერნეტში 
* ჰიერონიმუს ბოსხი ხელოვნების ენციკლოპედიაში
* ბოსხის სამყარო 
* ბოსხის მაღალი ხარისხის სურათები
* ჰიერონიმუს ბოსხის სურათების მიხედვით შექმნილი ფიგურები 
* ჰიერონიმუს ბოსხი, ცხოვრება, შემოქმედება, გალერეა (ქართ)

## სქოლიო
*
კატეგორია:ნიდერლანდელი მხატვრები
კატეგორია:დაბადებული 1450
კატეგორია:გარდაცვლილი 1516
კატეგორია:მხატვრები ანბანის მიხედვით
ლონდონის სამეფო საზოგადოება

thumb|300px|სამეფო საზოგადოების ერთ-ერთი შენობა ლონდონში.
**ლონდონის სამეფო საზოგადოება** ბუნების შესახებ ცოდნის განვითარებისთვის (Royal Society of London for the Improvement of Natural Knowledge), შემოკლებით **სამეფო საზოგადოება**, დაარსდა 1660 წელს და სწავლულთა უძველეს ორგანიზაციად ითვლება, რომელიც დღემდე არსებობს.

მიუხედავად იმისა, რომ ნებაყოფლობითი გაერთიანებაა, საზოგადოება დიდი ბრიტანეთის მეცნიერებათა აკადემიის როლს ასრულებს (რისთვისაც ყოველწლიურად ბრიტანეთის მთავრობისგან £30 მილიონს იღებს). საზოგადოება მეცნიერებათა საბჭოს წევრი ორგანიზაციაა.

ედინბურგის სამეფო საზოგადოება (დაარსდა 1783 წელს) დამოუკიდებელი შოტლანდიური გაერთიანებაა. ირლანდიური სამეფო აკადემია (დაარსდა 1785 წელს) ასევე დამოუკიდებელი ირლანდიური ორგანიზაციაა.

## რესურსები ინტერნეტში
* ლონდონის სამეფო საზოგადოების საიტი

კატეგორია:დიდი ბრიტანეთის სამეცნიერო ორგანიზაციები
კატეგორია:მეცნიერებათა აკადემიები
კატეგორია:მეცნიერების ისტორია
კატეგორია:ლონდონი
კატეგორია:ორგანიზაციები ანბანის მიხედვით
აპენინის ნახევარკუნძული

**აპენინის ნახევარკუნძული** ან **იტალიის ნახევარკუნძული** () — ევროპის ერთ-ერთი უდიდესი ნახევარკუნძული, გაშლილი 1000 კმ-ზე ალპებიდან ჩრდილოეთით ცენტრალურ ხმელთაშუა ზღვაში სამხრეთით. ნახევარკუნძულს გამოკვეთილი ჩექმის ფორმა აქვს და იტალიელები მას *Lo Stivale*-ს (ჩექმა) უწოდებენ.

## რესურსები ინტერნეტში 
* აპენინის ნახევარკუნძული

კატეგორია:იტალიის ნახევარკუნძულები
კატეგორია:სამხრეთი ევროპა
ქალწული (მრავალმნიშვნელოვანი)

სიტყვას **ქალწული** რამდენიმე მნიშვნელობა აქვს:

*ქალწული (თანავარსკვლავედი)
*ქალწული (ასტროლოგია)
სემიუელ ბარბერი

**სემიუელ ოსბორნ ბარბერი** (; დ. 9 მარტი, 1910 — გ. 23 იანვარი, 1981) — ამერიკელი კლასიკური მუსიკის კომპოზიტორი, ყველაზე უკეთ ცნობილი ნაწარმოებით „ადაჟიო სიმებიანი ორკესტრისთვის“.

დაიბადა ვესტ-ჩესტერში, პენსილვანია. მუსიკალური კომპოზიციების შექმნა დაიწყო 11 წლის ასაკში. სწავლობდა კურტისის მუსიკის ინსტიტუტში, ფილადელფია, 1935 წელს კი რომის ამერიკული აკადემიის სტიპენდიატი ხდება. მომდევნო წელს წერს სიმებიან კვარტეტს სი მინორში, რომლის მეორე მოქმედებას, არტურო ტოსკანინის რჩევით, არანჟირებას უკეთებს სიმებიანი ორკესტრისთვის (Adagio for Strings), შემდეგ კი ქორალისთვის (Agnus Dei).

## რესურსები ინტერნეტში
* *Samuel Barber: Absolute Beauty* – feature-length documentary film about the composer by H. Paul Moon 
* Samuel Barber collection, 1852–2000  
*Samuel Barber digital collection

კატეგორია:ამერიკელი კომპოზიტორები
კატეგორია:პულიცერის პრემიის ლაურეატები
კატეგორია:დაბადებული 9 მარტი
კატეგორია:დაბადებული 1910
კატეგორია:გარდაცვლილი 23 იანვარი
კატეგორია:გარდაცვლილი 1981
სასწორი (მრავალმნიშვნელოვანი)

სიტყვას **სასწორი** რამდენიმე მნიშვნელობა აქვს:

*სასწორი — ასაწონი მოწყობილობა.
*სასწორი — თანავარსკვლავედი
*სასწორი — ზოდიაქოს ნიშანი
ლინკოლნის ცენტრი

ლინკოლნის ცენტრში.]] 
 ლინკოლნის ცენტრში, სადაც მდებარეობს ნიუ-იორკ სიტი ოპერა და ნიუ-იორკ სიტი ბალეტი.]]
, ნიუ-იორკის ფილარმონიის ბინა ლინკოლნის ცენტრიში.]]
**საშემსრულებლო ხელოვნებათა ლინკოლნის ცენტრი** (Lincoln Center for the Performing Arts) შენობათა კომპლექსია ქ. ნიუ-იორკში, რომელიც 12 მხატვრული საშემსრულებლო დასის ბინაა. კომპექსი აშენდა რობერტ მოზესის ურბანული აღორძინების პროგრამის პერიოდში 1960-იან წლებში,  ჯონ დ. როკფელერ III-ის ინიციატივითა და ხელმძღვანელობით დაარსებული კონსორციუმის მიერ. ეს იყო პირველი დიდი თავშეყრა კულტურულ დაწესებულებათა ცენტრალიზებულ ადგილას აშშ-ის ქალაქში; კომპლექსი მდებარეობს კოლუმბუსისა და ამსტერდამის ავენიუებსა და 62-66-ე ქუჩებს შორის ზემო ვესტ-საიდზე, მანჰეტენი.

## რესურესები ინტერნეტში
*ლინკოლნის ცენტრის ოფიციალური საიტი

კატეგორია:ნიუ-იორკის ღირსშესანიშნაობანი
კატეგორია:მანჰეტენი
კატეგორია:მუსიკალური დაწესებულებები
კატეგორია:ხელოვნების ცენტრები
კატეგორია:რობერტ მოზეს პროექტები
სასწორის თანავარსკვლავედი

thumb|right|280px|სასწორი
**სასწორის თანავარსკვლავედი** () — ზოდიაქოს ერთ-ერთი თანავარსკვლავედი. ყველაზე ბრწყინვალე ვარსკვლავის ვიზუალური ვარსკვლავიერი სიდიდეა 2,6. დაკვირვებისათვის ყველაზე უკეთესი პირობები აპრილ—მაისშია. ჩანს საქართველოდანაც.

## ლიტერატურა 
## რესურსები ინტერნეტში 
* Star Tales -Libra

კატეგორია:თანავარსკვლავედები
კატეგორია:სასწორის თანავარსკვლავედი
კატეგორია:სამხრეთ ნახევარსფეროს თანავარსკვლავედები
დრეზდენი

**დრეზდენი** (*გერმ.* Dresden) — ქალაქი გერმანიაში, საქსონიის დედაქალაქი.

## იხილეთ აგრეთვე 
* გერმანიის დიდი ქალაქების სია
## სქოლიო
*
კატეგორია:საქსონია
კატეგორია:გერმანიის ფედერალური მხარეების დედაქალაქები
ჯონ ლორდი

**ჯონ დაგლას ლორდი** (; დ. 9 ივნისი, 1941, ლესტერი — გ. 16 ივლისი, 2012)  — ინგლისელი მუსიკოსი.

## ბიოგრაფია 
დაიბადა 1941 წლის 9 ივნისს ლესტერში, ინგლისი.

უკრავდა ჰემონდ ორგანსა და ფორტეპიანოზე. იყო Deep Purple-ს, უაიტსნეიკის, Paice, Ashton & Lord-ის, The Artwoods-ის და Flower Pot Men-ის წევრი. ცნობილია როკ და კლასიკური მუსიკის კომბინირებით.

1968 წელს ის გახდა Deep Purple-ის ერთ-ერთი დამფუძნებელი. მხოლოდ ჯონი და დრამერი იენ პეისი იყვნენ ჯგუფის მუდმივი წევრები 34 წლის განმავლობაში. ლორდმა Deep Purple 2002 წელს დატოვა.

თავის ოსტატობის გამო მეტსახელიც მიიღო, ჰემონდის ლორდი (Lord of the Hammond).

2011 წელს ჯონ ლორდს პანკრეასის კიბო დაუდგინდა. გარდაიცვალა 2012 წლის 16 ივლისს ლონდონის კლინიკაში, 71 წლის ასაკში.

## დისკოგრაფია 
### Santa Barbara Machine Head 
*1968 *Blues Anytime Vol. 3* ("Porcupine Juice", "Albert", "Rubber Monkey")
*1969 *An Anthology of British Blues Vol. 2*
*2002 *Pre-Purple People* ("Porcupine Juice", "Albert", "Rubber Monkey")

### სოლო და ორკესტრული ნამუშევრები Deep Purple-თან 
*1969 *Concerto for Group and Orchestra* (Deep Purple)
*1971 *The Last Rebel* (Ashton, Gardner & Dyke) - ფილმის საუნდტრეკი
*1972 *Gemini Suite*
*1974 *First of the Big Bands* (ტონი ეშტონთან)
*1974 *Windows* (ებერჰარდ შონერთან)
*1976 *Sarabande*
*1982 *Before I Forget*
*1984 *Country Diary of an Edwardian Lady* (ალფრედ რელსტონი) - ტელესერიალის საუნდტრეკი
*1993 *Gemini Suite Live* (Deep Purple)
*1993 *First of the Big Bands - BBC Live in Concert 1974* (ტონი ეშტონი)
*1996 *The Best* (კრებული)
*1998 *Pictured Within*
*2000 *In Concert with the London Symphony Orchestra* (Deep Purple)
*2003 *Jon Lord With Pictures* (DVD დოკუმენტური)
*2004 *Beyond The Notes*
*2004 *Beyond The Notes Live* (DVD)
*2008 *Boom of the Tingling Strings*
*2008 *Durham Concerto*
*2010 *To Notice Such Things*
*2011 *Jon Lord Blues Project Live*
*2011 *Jon Lord Live (Bucharest 2009)*
*2012 *Concerto for Group and Orchestra* (2012 წლის ვერსია)

## რესურსები ინტერნეტში 
*ოფიციალური საიტი
*მოყვარულთა გვერდი 
*დისკოგრაფია

## სქოლიო
კატეგორია:ინგლისელი მუსიკოსები
კატეგორია:Deep Purple-ის წევრები
კატეგორია:დაბადებული 9 ივნისი
კატეგორია:დაბადებული 1941
კატეგორია:გარდაცვლილი 16 ივლისი
კატეგორია:გარდაცვლილი 2012
კატეგორია:როკ-ენ-როლის დიდების დარბაზში შესული შემსრულებლები
რაიან გიგზი

**რაიან  ჯოზეფ გიგზი** (, დ. 29 ნოემბერი, 1973; კარდიფი, უელსი) — უელსელი ფეხბურთელი. კარიერა გაატარა „მანჩესტერ იუნაიტედში“. 2015 წლიდან მუშაობს ამავე კლუბის სამწვრთნელო შტაბში. 

ახალგაზრდული კლუბიდან დაწყებული მან მთელი კარიერა „მანჩესტერ იუნაიტედში“ გატარა. ის შეხვედრებში მონაწილეობის მხრივ მესამე ადგილზეა კლუბის მთელი ისტორიის მანძილზე. ასევე არის „მანჩესტერ იუნაიტედის“ ყველაზე ტიტულოვანი ფეხბურთელია. მას კლუბთან ერთად მოგებული აქვს: პრემიერ ლიგა 13-ჯერ, ასოციაცის თასი 4-ჯერ, ლიგის თასი 4-ჯერ და ჩემპიონთა ლიგა 2-ჯერ.  2005 წელს ის ინგლისური ფეხბურთის დიდების დარბაზის წევრი გახდა ინგლისურ ფეხბურთში შეტანილი წვლილისათვის. 2009 წელს იგი დაასახელეს BBC-ის წლის სპორტსმენად. სხვა მრავალ ტიტულებთან ერთად, გიგზი დასახელებული იყო საფეხბურთო ლიგის 100 ლეგენდას შორის.

## რესურსები ინტერნეტში
* 
* 
* პროფილი ManUtd.com-ზე
* Transfermarkt-ის პროფილი 
* 
* რაიან გიგზის პროფილი
* სტატისტიკა

კატეგორია:დაბადებული 29 ნოემბერი
კატეგორია:დაბადებული 1973
კატეგორია:უელსელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უელსის ნაკრების ფეხბურთელები
კატეგორია:ინგლისური ფეხბურთის დიდების დარბაზის წევრები
კატეგორია:ბრიტანეთის იმპერიის ორდენის ოფიცრები
კატეგორია:ცოცხალი ადამიანები
რიჩი ბლეკმორი

**რიჩი ბლეკმორი**, *რიჩარდ ჰიუ ბლეკმორი* () — ინგლისელი როკ გიტარისტი, ცნობილი Deep Purple-ში და მოგვიანებით, საკუთარ ჯგუფ Rainbow-ში მოღვაწეობით. ის ერთ-ერთი პირველ გიტარისტთაგანია რომელმაც ერთმანეთში შერწყა კლასიკური მუსიკის ელემენტები და როკი. მოგვიანებით 1990-იან წლებში მან მიატოვა მძიმე როკი, რათა კონცენტრირება მოეხდინა ტრადიციულ ფოლკ როკის პროექტ Blackmore's Night-ზე, სადაც თავისი ცოლი კენდის ნაიტი ჰყავდა ვოკალისტად.

## ახალგაზრდობა 
ბლეკმორი დაიბადა ინგლისში, უესტონ სუპერ მაიერში (), მაგრამ ორი წლის ასაკში გადავიდა ჰესტონში (). 11 წლის იყო, როდესაც მამამ უყიდა გიტარა იმ პირობით, რომ დაკვრას კარგად ისწავლიდა. გიტარა ღირდა შვიდი გუინეასი, რაც დიდ თანხას წარმოადგენდა იმ დროისთვის.  დაკვრას ბლეკმორი ერთი წლის განმავლობაში სწავლობდა.

სკოლაში სწავლისას მას კარგად გამოსდიოდა სპორტი. ბლეკმორმა 15 წლის ასაკში სკოლა მიატოვა და მუშაობა დაიწყო რადიოების შემკეთებლად ჰითროუს აეროპორტთან. მას გიტარაზე დაკვრას ასწავლიდა ბიგ ჯიმ სულივანი. ასევე მასზე გავლენა იქონიეს ადრეულ როკერებმა, როგორებიც იყვნენ ჰანკ მარვინი, დუანე ედი, ბუდი ჰოლი  და ინგლისელი გიტარისტი ტომი სტილი.

## რესურსები ინტერნეტში 
*Blackmore's Night-ის ოფიციალური საიტი
*
*

## სქოლიო
კატეგორია:ინგლისელი როკ-გიტარისტები
კატეგორია:Deep Purple-ის წევრები
კატეგორია:დაბადებული 1945
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
აკრძალული ქალაქი

**აკრძალული ქალაქი** ან **აკრძალული სასახლე** (ჩინ.: 紫禁城; ნიშნავს "მეწამულ აკრძალულ ქალაქს") მდებარეობს პეკინის ცენტრში და მინის და ცინის დინასტიების დროს იმპერიული სასახლის დანიშნულებას ასრულებდა. ამჟამად სასახლის მუზეუმად არის ცნობილი. კომპლექსს 720 000 კვ.მ ფართობი უჭირავს, 800 შენობით და 8000-ზე მეტი ოთახით. იუნესკოს მიერ შეფასებულია როგორც მსოფლიოში უდიდესი უძველეს შემონახულ ხის ნაკეთობათა კოლექცია და 1987 წელს მსოფლიოს კულტურული მემკვიდრეობის სიაშია შეტანილი, როგორც „მინისა და ცინის დინასტიების იმპერიული სასახლე“.

სასახლის მიმდებარე ტერიტორია ტიანანმენის მოედნის ჩრდილოეთით იწყება და მასთან ტიანანმენის კარიბჭე აკავშირებს. მის ირგვლივ კი იმპერიული ქალაქი მდებარეობს.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* სასახლის მუზეუმის საიტი
*აკრძალული ქალაქი

კატეგორია:პეკინი
კატეგორია:ჩინეთის სასახლეები
კატეგორია:სამეფო რეზიდენციები
კატეგორია:მსოფლიო მემკვიდრეობის ძეგლები ჩინეთში
წმინდა იოანე ღვთისმეტყველის საკათედრო ტაძარი (ნიუ-იორკი)

thumb|300px|წმინდა იოანე ღვთისმეტყველის ტაძრის მთავარი ფასადი (ფრაგმენტი).
**წმინდა იოანე ღვთისმეტყველის საკათედრო ტაძარი** (სრული სახელი Cathedral Church of Saint John the Divine in the City and Diocese of New York) — ნიუ-იორკის საეპისკოპოსო ეპარქიის მთავარი ეკლესია და ეპისკოპოსის სავანეა; მდებარეობს 1047 ამსტერდამის ავენიუზე (110-113-ე ქუჩებს შორის) მანჰეტენის მორნინგსაიდ ჰაიტსის უბანში. კათედრალი, რომელიც ტურისტების გამორჩეული ღირსშესანიშნაობაა, თუმცა დაუმთავრებელია, გინესის მსოფლიო რეკორდების წიგნის მიხედვით, მსოფლიოში უდიდესი საკათედრო ტაძარია (წმინდა პეტრეს ტაძარი რომში და ღვთისმშობლის ტაძარი იამუსუკროში საკათედრო ტაძრები არ არის).

კატეგორია:ნიუ-იორკის არქიტექტურა
კატეგორია:ქრისტიანული ტაძრები
კატეგორია:გოტიკური არქიტექტურა
ტოკიოს უნივერსიტეტი

**ტოკიოს უნივერსიტეტი** (東京大学; Tōkyō Daigaku, აკრონომი 東大 Tōdai) — ერთ-ერთი წამყვანი კვლევითი უნივერსიტეტი იაპონიაში. უნივერსიტეტს ხუთი კამპუსი აქვს ჰონგოში, კომაბაში, კაშივაში, შიროკანესა და ნაკანოში; 10 ფაკულტეტი 30.000 სტუდენტით, რომელთა შორის 2100 უცხოელია (რაც საკმაოდ დიდია იაპონური სტანდარტებით). მიუხედავად იმისა, რომ თითქმის ყველა აკადემიურ დისციპლინას ასწავლიან უნივერსიტიტეში, ის ყველაზე მეტად იურიდიული და ლიტერატურის ფაკულტეტებით არის ცნობილი. უნივერსიტეტის კურსდამთავრებულთა შორის არის მრავალი იაპონელი პოლიტიკოსი, თუმცა სკოლის გავლენამ ბოლო პერიოდში იკლო. შედარებისთვის უნივერსიტეტის კურსდამთავრებულთა შორის პრემიერ-მინისტრთა წილი 1950-იან, 60-იან, 70-იან, 80-იან და 90-იან წლებში შესაბამისად იყო 2/3. 1/2. 1/4. 1/5 და 1/6.

ტოკიოს უნივერსიტეტი საყოველთაოდ ერთ-ერთ ყველაზე პრესტიჟულ უმაღლეს სკოლად მიიჩნევა მრავალ დარგში ფეხდაფეხ დანარჩენ ექვს იმპერიულ უნივერსიტეტებთან, განსაკუთრებით კი კიოტოს უნივერსიტეტთან. მეცნიერებაში, კიოტოს გაცილებით მეტი მეცნიერი და ნობელის პრემიის ლაურეატი ჰყავს აღზრდილი. ტოკიოს იმპერიული უნივერსიტეტის ერთ-ერთ პრეზიდენტთაგან იყო კიკუჩი დაიროკუ.

მთავარი ჰონგოს კამპუსი კაგას პროვინციის ედოს პერიოდის ფეოდალ მემამულეთა, მაედას ოჯახის ყოფილ მამულზე მდებარეობს. უნივერსიტეტის ყველაზე განთქმული ღირსშესანიშნაობა, აკამონი (წითელი კარიბჭე) რელიქვიად ითვლება. უნივერსიტეტის სიმბოლოა გინგკოს ფოთოლი, რომლის ხეები მრავლადაა კამპუსის არემარეში.

## რესურსები ინტერნეტში 
* უნივერსიტეტის საიტი

კატეგორია:იაპონიის უნივერსიტეტები
კატეგორია:ტოკიო
კატეგორია:უნივერსიტეტები ანბანის მიხედვით
გერკინი

thumb|right|200px|ლონდონის გერკინი.
**30 სენტ-მერი ექსი** (30 St Mary Axe) , უკეთ ცნობილი როგორც **გერკინი** (კორნიშონი, ანუ ნეკა კიტრი) ცათამბჯენია ლონდონის სიტის მთავარ ფინანსურ უბანში. 180 მეტრი სიმაღლით იგი სიდიდით მეორე შენობაა ქალაქ ლონდონში, ხოლო მეექვსე ლონდონის აგლომერაციაში. შენობა განთქმულია მისი უჩვეულო გადაწყვეტით, რომლის პროექტი პრიცკერის პრემიის ლაურეატ სერ ნორმან ფოსტერს და მის ყოფილ პატრნიორს კენ შატლუორზს ეკუთვნის. შენობის მშენებლობა განახორციელა კომპანიამ სკანსკა. 2004 წელს შენობა განსაკუთრებული დიზაინისთვის პრესტიჟული სტირლინგის პრემიით დაჯოლდოვდა.

კატეგორია:ლონდონის არქიტექტურა
კატეგორია:ნორმან ფოსტერის შენობები
კატეგორია:ლონდონის ცათამბჯენები
ქრცვინი

**ქრცვინი ** () —  მტაცებელი ძუძუმწოვრების ქვერიგი კვერნისებრთა ოჯახისა. მათი სხეულის სიგრძეა 38-51 სმ, მასა 0.7-1.4 კგ. აქვთ მოგრძო, მოქნილი სხეული, მოკლე ფეხები, ბლაგვი დინგი, პატარა ყურები, რბილი ბეწვი. აერთიანებს 3 სახეობას. გავრცელებულია ჩრდილოეთ ამერიკაში, ევროპაში, ჩრდილოეთ აფრიკაში, ტაიგის სამხრეთ საზღვრამდე, შუა აზიაში, სამხრეთ ციმბირიში. ბინადრობენ ტყეში (შავი ქრცვინი), ტყე-ველში, ველებსა და ნახევარუდაბნოებში (ველის ქრცვინი და ამერიკული ქრცვინი). სახლდებიან ტყეკაფში, ბუჩქებში, გაშლილ ადგილებში, შავი ქრცვინი — ადამიანის სამოსახლოებში. იკვებებიან წვრილი ცხოველებით. აქვთ ძვირფასი ბეწვი. შავი ქრცვინის ალბინოსური ფორმა მოშინაურებულია, იყენებენ მავნე მღრღნელებთან საბრძოლველად.

## ლიტერატურა 
კატეგორია:კვერნისებრნი
უაიტსნეიკი

**უაიტსნეიკი** () — ინგლისური მძიმე როკ-ჯგუფი. იგი ჩამოაყალიბა დევიდ კოვერდეილმა.

უაიტსნეიკში სხვადასხვა დროს მოღვაწეობდა ბევრი მუსიკოსი, მათ შორის ჯონ ლორდი და იენ პეისი. გამოიცვალა რამდენიმე გიტარისტი: ბერნი მერსდენი, მიკი მუდი, ჯონ საიკსი, ედრიან ვანდენბერგი, ვივიენ კემპბელი და სტივ ვაი.

## დისკოგრაფია 
**Trouble* (1978)
**Lovehunter* (1979)
*''Ready an' Willing* (1980)
**Come an' Get It* (1981)
**Saints & Sinners* (1982)
**Slide It In* (1984)
**Whitesnake* (1987)
**Slip of the Tongue* (1989)
**Restless Heart* (1997)
**Good to Be Bad* (2008)
**Forevermore* (2011)
**The Purple Album* (2015)
**Flesh & Blood'' (2019)

## რესურსები ინტერნეტში 
*
* 
* 

კატეგორია:ინგლისური მძიმე მეტალ ჯგუფები
კატეგორია:1977 წელს ჩამოყალიბებული ჯგუფები
კატეგორია:უაიტსნეიკი
კატეგორია:ინგლისური მძიმე როკ-ჯგუფები
გრანდ არკი

**გრანდ არკი** ანუ **დიდი თაღი** (ფრანგ. Grande Arche de la Fraternité) მონუმენტური ნაგებობა პარიზის ლა დეფანსის უბანში.

მონუმენტის პროექტისთვის საერთაშორისო კონკურსი საფრანგეთის პრეზიდენტის ფრანსუა მიტერანის ინიციატივით გამოცხადდა. დანიელი არქიტექტორი იოჰან ოტო ფონ სპრეკელსენის (1929-1987) პროექტი გახდა ტრიუმფალური თაღის მე-20 საუკუნის ვერსია: მონუმენტი ჰუმანურობისა და ჰუმანიტარული იდეალებისთვის, სამხედრო მიღწევების ნაცვლად. მშენებლობა 1982 წელს დაიწყო. სპრეკელსენის 1987 წელს გარდაცვალების შემდეგ მისი მოადგილე ფრანგი არქიტექტორი პოლ ანდრო ასრულებს შენობას 1990 წელს.

თაღი თითქმის სწორი კუბია (სიგანე 108 მ, სიმაღლე 110 მეტრი, სიღრმე 112 მ). შენობას მინითა და იტალიიდან ჩამოტანილი კარერას მარმარილოთი დაფარული რკინა-ბეტონის ჩონჩხი აქვს და იგი ფრანგულმა საინჟინრო კომპანია "ბუიჟე"–მ ააგო.

კატეგორია:პარიზის არქიტექტურა
კატეგორია:საფრანგეთის ისტორიული მონუმენტები
ბასილი ანკვირიელი

**ბასილი ანკვირიელი** — ანკვირიელი ხუცესი, მოღვაწეობდა ანკვირიაში (ანკარა) IV საუკუნეში. მისი ხსენების დღეებია 22 მარტი და 28 ივნისი. მისი მოღვაწეობის შესახებ ცნობები შემოინახა მეტაფრასულმა თხზულებამ „ღუაწლი წმიდისა და დიდებულისა მღვდელმოწამისა ბასილისი“. ეს წმინდანი ებრძოდა წარმართებსა და არიანელებს. იმპერატორ იულიანე განდგომილის (იულიანე აპოსტატი) ბრძანებით ხუცესს საშოლტე ტყავი გააძრეს და წამებით მოკლეს.

ეს წმიდანი უნდა განვასხვაოთ მღვდელმოწამე ბასილი ანკვირელისაგან, რომლის ხსენება 14 იანვარს აღინიშნება.

## ლიტერატურა
* Болотов В. В. История Церкви в период Вселенских Соборов. — М.: Поколение, 2007. — ISBN 978-5-9763-0032-3.

კატეგორია:IV საუკუნის ქრისტიანი წმინდანები
მალაკოლოგია

**მალაკოლოგია** — ზოოლოგიის ერთ-ერთი დარგი, რომელიც შეისწავლის მოლუსკების (Mollusca) ანუ რბილტანიანების სისტემატიკას, ბიოლოგიას და მათ როლს სახალხო მეურნეობაში.

## ლიტერატურა
* Cox L. R. & Peake J. F. (eds.). *Proceedings of the First Europe an Malacological Congress*. September 17–21, 1962. Text in English with black-and-white photographic reproductions, also maps and diagrams. Published by the Conchological Society of Great Britain and Ireland and the Malacological Society of London in 1965 with no ISBN.
* Heppel D. (1995). "The long dawn of Malacology: a brief history of malacology from prehistory to the year 1800." *Archives of Natural History* **22**(3): 301-319.

## რესურსები ინტერნეტში
* პერიოდულიო გამოცემები მოლუსკების შესახებ


კატეგორია:ზოოლოგიური მეცნიერებები
მორნინგსაიდ ჰაიტსი

thumb|300px|საცხოვრებელი ბინები კოლუმბიის უნივერსიტეტთან მორნინგსაიდ დრაივის გასწვრივ.
**მორნინგსაიდ ჰაიტსი** () — უბანი მანჰეტენზე, ქალაქ ნიუ-იორკში, ცნობილი აქ მდებარე დაწესებულებებით, როგორიცაა კოლუმბიის უნივერსიტეტი, წმინდა იოანე ღვთისმეტყველის საკათედრო ტაძარი, რივერსაიდის ტაძარი და სენტ-ლუკის ჰოსპიტალი.

მორნინგსაიდ ჰაიტს სამრეთით ესაზღვრება ზემო ვეს-საიდი, აღმოსავლეთით მორნინგსაიდ პარკი, ჩრდილოეთით ჰარლემი და რივერსაიდ პარკი დასავლეთით. ქუჩების მიხედვით უბნის საზღვრებია: 106-ე ან 110-ე ქუჩები სამხრეთით, რივერსაიდ დრაივი დასავლეთით, 123-ე ქუჩა ან 125-ე ქუჩა ჩრდილოეთით და მორნინგსაიდ დრაივი აღმოსავლეთით. მთავარი გამჭოლი გზატკეცილია ბროდვეი.

ამ უბანს უწინ (XIX საუკუნის ბოლომდე) ბლუმინგდეილ ვილიჯი (ანუ სოფელი ბლუმინგდეილი) ერქვა. ეს სახელი ამჟამინდელი კოლუმბიის უნივერსიტეტის მთავარი კამპუსის ადგილას მდებარე სულიერად ავადმყოფთა თავშესაფართან ასოცირდებოდა. თუმცა მოგვიანებით არემარე საცხოვრებელ უბნად გადაიქცა და მოსახლეობას ძველ დაწესებულებასთან ასოციაცია აღარ სურდა. სახელი მორნინგსაიდ ჰაიტსი უფრო ზემო ვესტ-საიდის ჩრდილო ნაწილის დამატება უნდა იყოს, თუმცა ადგილობრივი მოსახლეობა ამ ფაქტს უარყოფს. ბოლო რამდენიმე ათწლეულის განმავლობაში ამ უბანს ასევე სოჰას (ინგლ. SoHa - "South of Harlem") უწოდებენ.

## სქოლიო 
კატეგორია:მანჰეტენის უბნები
მათემატიკური თეორემების სია

ეს არის ვიკიპედიაში **მათემატიკის თეორემების არასრული სია**.

*ალგებრის ფუნდამენტური თეორემა
*არითმეტიკის ფუნდამენტური თეორემა
*ანალიზის ფუნდამენტური თეორემა
*გოდელის არასრულობის თეორემები
*კანტორის თეორემა
*ოთხი ფერის პრობლემა
*ფერმას დიდი თეორემა 
*ცორნის ლემა

*
კატეგორია:მათემატიკასთან დაკავშირებული სიები
თეორემა

[მინი|[პითაგორას თეორემა|პითაგორას თეორემის ერთე-ერთი დამტკიცება.]]
**თეორემა** (ბერძნ. *theorema*, განვიხილავ, ვწონი) — წინადადება რაიმე დედუქციურ მეცნიერებაში, რომელიც დამტკიცების საშუალებითაა დადგენილი. დედუქციურ მეცნიერებაში თითოეული თეორემა მტკიცდება ადრე დამტკიცებული თეორემების და/ან პირველადი წინადადებების, ე.წ. აქსიომების საფუძველზე.

მათემატიკურ ლიტერატურაში, სხვადასხვა კონტექსტში თეორემის სინონიმებია: ლემა, წინადადება, შედეგი და ა.შ.

თეორემა განსხვავდება თეორიისგან. 

## იხილეთ აგრეთვე 
*მათემატიკური თეორემების სია

## ლიტერატურა 
* 
* 

## რესურსები ინტერნეტში 
* Theorem of the Day

კატეგორია:ლოგიკა
მათემატიკური სტრუქტურა

**მათემატიკური სტრუქტურა** - ზოგადი ცნება, რომელიც ხანდახან გამოიყენება მათემატიკაში ფორმალურად განმარტებული აბსტრაქტული ობიექტების აღსანიშნად. მაგალითად, მათემატიკური სტრუქტურაა ტოპოლოგიური სივრცე.

## იხილეთ აგრეთვე 
*ალგებრული სტრუქტურა
წმინდა მათემატიკა

ზოგადად **წმინდა მათემატიკა** არის მათემატიკა, რომელიც არ არის მოტივირებული პრაქტიკული გამოყენებებით და შეისწავლის სრულიად აბსტრაქტულ საკითხებს. 

## იხილეთ აგრეთვე 
*გამოყენებითი მათემატიკა.

კატეგორია:მათემატიკა
ფუნქცია (მათემატიკა)

**ფუნქცია ანუ ასახვა**, ერთ-ერთი ძირითადი ცნება მათემატიკაში, რომელიც გამოსახავს ერთი ტიპის ცვლადი სიდიდეების კავშირს სხვა ცვლად სიდიდეებთან.

თუ x და y სიდიდეები ერთმანეთთან დაკავშირებულია ისე, რომ x-ის ყოველ მნიშვნელობას შეესაბამება y-ის გარკვეული მნიშვნელობა, მაშინ y-ს ეწოდება x არგუმენტის (ცალსახა)ფუნქცია ზოგჯერ x-ს უწოდებენ დამოუკიდებელ, ხოლო y-ს - დამოკიდებულ ცვლადს. x-სა და y-შორის დამოკიდებულება ზოგადი სახით ჩაიწერება ასე y=f(x) ან y=F(x) და ა.შ.

თუ x და y.-ს შორის დამოკიდებულება ისეთია, რომ x-ის ერთსა და იმავე მნიშვნელობას შეესაბამება საზოგადოდ , y-ის რამდენიმე მნიშვნელობა შესაძლოა უსასრულოც კი, მაშინ y-ს უწოდებენ x-ის მრავალსახა ფუნქციას.

## განმარტება 
ვიტყვით, რომ **f** არის **X** სიმრავლის ასახვა **Y**-ში, თუ  X სიმრავლის ნებისმიერ x ელემენტს f უთანადებს Y სიმრავლის ერთადერთ y ელემენტს.

არსებობს ჩაწერის სხვადასხვა მეთოდები :
*:  f\colon A \to B 

(x,y) \in f
*:  f\colon x \mapsto f(x)  ან **y = f(x)**

## რესურსები ინტერნეტში 
* მათემატიკა, მარტივად ამოხსნის ხელოვნება  

კატეგორია:მათემატიკური ტერმინები
დეივიდ კოვერდეილი

**დეივიდ კოვერდეილი** (დ. 1951 წლის 22 სექტემბერს) — ინგლისელი მომღერალი. მან სახელი გაითქვა  მძიმე როკ ჯგუფ Deep Purple-ში მოღვაწეობისას, შემდეგ კი საკუთარ ჯგუფში უაიტსნეიკი.

## კარიერა
დეივიდ კოვერდეილმა პოპულარულობ მაშინ მოიპოვა, როდესაც Deep Purple-იდან წასული იენ გილანი შეცვალა. ის  ქალაქ რედქარში (იორკშირი) ტანსაცმლის მაღაზიაში მუშაობდა, როდესაც თავისი ჩანაწერი, სურათან ერთად Deep Purple-ის წევრებს გაუგზავნა. ისინი მოიხიბლნენ დეივიდის ხმით და ჯგუფში აიყვანეს, სადაც ის ვოკალისტის მოვალეობებებს ბასისტ გლენ ჰიუზთან ერთად ასრულებდა. სამწლიანი ტურნე Deep Purple-თან ერთად 1976 წლის მარტში დასრულდა, როდესაც ჯგუფი დაიშალა.

1976-1977 წლებში დეივიდ კოვერდეილმა ორი სოლო ალბომი ჩაწერა: White Snake და Northwinds. 1978 წელს მან საკუთარი ჯგუფი უაიტსნეიკი ჩამოაყალიბა. 1982 წელს გავრცელდა ხმები, რომ კოვერდეილს ჯგუფ ბლექ საბათიდან  წასული ვოკალისტი რონი ჯეიმზ დიო უნდა შეეცვალა, მაგრამ დეივიდმა უარი თქვა შეთავაზებაზე. მის ნაცვლად ჯგუფში Deep Purple-ის ყოფილი წევრი იენ გილანი აიყვანეს. 80-იან წლებში უაიტსნეიკმა  მძიმე როკის სტილში რამდენიმე ალბომი ჩაწერა, რომლებშიც ბლუზის გავლენა იგრძნობოდა. ჯგუფმა პოპულარობა მოიპოვა დიდ ბრიტანეთსა და ევროპაში. აშშ-ში კი აღიარებას მხოლოდ ალბომ Whitesnake-ის გამოსვლის შემდეგ მიაღწია. 
 
1994 უაიტსნეიკი დაიშალა, მას შემდეგ რაც ხმისჩამწერმა კომპანიამ მასთან კონტრაქტი აღარ განაახლა. კოვერდეილი აგრძელებდა მუსიკალურ კარიერას, ის ლედ ზეპელინის ყოფილ გიტარისტ ჯიმი პეიჯთან ერთად მუშაობდა პროექტზე Coverdale and Page.

1997 წელს საზოგადოებისთვის ცნობილი გახდა უაიტსნეიკის აღდგენის შესახებ.

## გიტარისტები
თავისი კარიერის მანძილზე დეივიდ კოვერდეილს როკ სამყაროში ცნობილ  მრავალ ნიჭიერ  გიტარისტთან ერდათ უმუშავია.

*ჯიმი პეიჯი (ლედ ზეპელინი)
*რიჩი ბლეკმორი (Deep Purple, რეინბოუ)
*ტომი ბოლინი (The James Gang, Deep Purple)
*მიკი მუდი (ადრეული უაიტსნეიკი)
*ბერნი მერსდენი (UFO, უაიტსნეიკი)
*ჯონ საიქსი (Thin Lizzy, უაიტსნეიკი, Blue Murder)
*სტივ ვეი (ფრენკ ზაპა, ალკატრასი, უაიტსნეიკი)
*ადრიან ვანდერბერგი (უაიტსნეიკი, Manic Eden)
*ვივიან კემპბელი (Sweet Savage, დიო, უაიტსნეიკი, Riverdogs, Shadow King, დეფ ლეპარდი)
*დაგ ალდრიჩი (Hurricane, Bad Moon Rising, Burning Rain, დიო, უაიტსნეიკი)
*რებ ბიჩი (Winger, ელის კუპერი, The Mob)

## დისკოგრაფია
### სოლო
1977 *White Snake* 
1978 *Northwinds* 
1990 The Last Note Of Freedom - სიმღერა შეტანილია ფილმის *Days of Thunder* საუნდტრეკში
1993 *Coverdale and Page* (ჯიმი პეიჯთან ერთად)
2000 *Into the Light*

### ერთობლივი ნამუშევრები
1974 როჯერ გლოვერი - ''The Butterfly Ball and the Grasshopper's Feast* (Behind the Smile)
1974 ჯონ ლორდი - *Windows* - 2nd Movement, Gemini
1976 ედი ჰარდინი - *Wizard's Convention* (Money To Burn)
1978 ბარბი ბენტონი - *Ain't That Just The Way* (სიმღერის Up In The Air თანაავტორი)
1989 სტივ ვეი - *Passion and Warfare* (For the Love of God)
2000 ბერნი მერსდენი - *And About Time Too'' (Who's Fooling Who, 1981 წლის საკონცერტო ჩანაწერი, გამოვიდა მხოლოდ ალბომის განმეორებით გამოცემებში)
2003 ტონი ფრანკლინი - *Wonderland* (Sunshine Lady)

## რესურსები ინტერნეტში
*
*ოფიციალური საიტი 

კატეგორია:Deep Purple-ის წევრები
კატეგორია:ინგლისელი როკ-მომღერლები
კატეგორია:დაბადებული 1951
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
მათემატიკური დამტკიცება

[მინი|[პითაგორას თეორემა|პითაგორას თეორემის ვიზუალური დამტკიცება]]
**მათემატიკური დამტკიცება** — მათემატიკაში ჩვენება იმისა რომ, გარკვეული აქსიომების დაშვების პირობებში სამართლიანია გარკვეული მტკიცებულება, თეორემა.

დამტკიცება არის ლოგიკური არგუმენტი, რომელიც იყენებს აქსიომებს, უკვე დამტკიცებულ თეორემებს და გამოყვანის წესებს.

## ლიტერატურა 
* .
* .

## რესურსები ინტერნეტში 
* What are mathematical proofs and why they are important?
* 2πix.com: Logic 

კატეგორია:ლოგიკა
ყაზახური ენა

**ყაზახური ენა** — ყაზახეთის ოფიციალური ენა. ეკუთვნის თურქულ ენათა ყივჩაყური ჯგუფის ყივჩაყურ-ნოღაურ ქვეჯგუფს. ახლოს ენათესავება ყირგიზულ და  ყარაყალპაკურ ენებს. გავრცელებულია ძირითადად ყაზახეთში, აგრეთვე ჩინეთში, მონღოლეთში, რუსეთში, უზბეკეთში და ავღანეთში. ყაზახურ ენაზე საუბრობს 12 მილიონამდე ადამიანი. აქვს სამი დიალექტი: ჩრდილო-აღმოსავლური, სამხრეთ-დასავლური და დასავლური. სალიტერატურო ენა შეიქმნა XIX საუკუნის II ნახევარში ჩრდილო-აღმოსავლური დიალექტის საფუძველზე. თანამედროვე ანბანი შექმნილია 1940 წელს რუსული გრაფიკის მიხედვით და შეიცავს 42 გრაფემას. ენაში 9 ხმოვანია. ლექსიკაში უხვადაა არაბული, რუსული და მონღოლური ნასესხები სიტყვები. მცირე რაოდენობითაა რუსული, თათრული და უზბეკური ლექსემები.

## ლიტერატურა 
*Mark Kirchner: "Kazakh and Karakalpak". In: *The Turkic languages*. Ed. by Lars Johanson and É. Á. Csató. London [u.a.] : Routledge, 1998. (Routledge language family descriptions). S.318-332

## რესურსები ინტერნეტში 
* Kazakhstan 
* US Peace Corps Kazakh Language Courses

კატეგორია:ყაზახური ენა
გამოყენებითი მათემატიკა

thumb|180px|კოსმოსური პროგრამა მათე– მატიკის გამოყენების არეა
**გამოყენებით მათემატიკად** — მათემატიკის ის ნაწილი, რომელიც არამათემატიკური ამოცანების მოდელირებისთვის გამოიყენება.

გამოყენებითი მათემატიკა მიზნად ისახავს განავითაროს პრაქტიკული მათემატიკური მეთოდები, ფიზიკის, ტექნოლოგიის, ეკონომიკის და სხვა სფეროების ამოცანების გადასაჭრელად. მე–20 საუკუნეში კომპიუტერული ტექნიკის განვითარებასთან ერთად მათემატიკის გამოყენების არეალი მკვეთრად გაფართოვდა და მან პირდაპირად თუ ირიბად ყოველდღიური ცხოვრების თითქმის ყველა ნაწილში შეაღწია. 

გამოყენებითი მათემატიკის სამი ტრადიციული მიმართულებაა: დიფერენციალური განტოლებები, რიცხვითი ანალიზი, ალბათობის თეორია.
 
უშუალო პრაქტიკული გამოყენების მქონე მათემატიკის დარგებს შორისაა: მათემატიკური ფიზიკა, მათემატიკური სტატისტიკა, ფინანსური მათემატიკა, მათემატიკური ბიოლოგია, კრიპტოგრაფია, გრაფთა თეორია, თამაშების თეორია და სხვა.

## რესურსები ინტერნეტში 
* გამოყენებითი მათემატიკის საზოგადოება  

*
თათრული ენა

**თათრული ენა**, ან **თათრული** (თათრულად, კირილური ანბანით татар теле, татарча; ლათინური ანბანით tatar tele, tatarça) არის თათარი ხალხის ეროვნული ენა და ერთ-ერთი ოფიციალური ენა (რუსულთან ერთად) თათრეთის რესპუბლიკაში. 

## თათრული ენის გავრცელება 
თათრულ ენაზე ლაპარაკობენ არა მარტო რუსეთის ფედერაციაში შემავალ თათრეთში, არამედ დღევანდელი თათრეთის ავტონომიის საზღვრებს გადაღმაც, რუსეთის სხვადასხვა ავტონომიასა და ოლქში, ასევე ყოფილი საბჭოთა იმპერიის ევროპული ნაწილის არაერთ ქვეყანაში (ესტონეთი, ლატვია, ლიეტუვა, მოლდოვა, უკრაინა, ბელარუსი), ასევე ავღანეთში, ჩინეთში, ფინეთში, იაპონიაში, პოლონეთსა და თურქეთში. თათრული ენა, მოლაპარაკეთა რაოდენობის (გავრცელებულობის) მიხედვით, რუსულის შემდეგ მეორე ადგილზე დგას რუსეთის ფედერაციაში. 

## დიალექტები 
თათრულ ენას სულ სამი დიალექტი გააჩნია :  
: 1. აღმოსავლეთისა (მიშარი),  
: 2. შუა (ყაზანის),  
: 3. ციმბირისა. 

## ენათა ნათესაობა 
თათრული მიეკუთვნება თურქულ ენათა ჩრდილოაღმოსავლურ (ყივჩაღურ) ჯგუფს. მასში შედის ე.წ. „ვოლგის თათრული“ და „ყაზანის თათრული“. რაც შეეხება ყირიმის თათრულს, მას ენათმეცნიერებაში თათრულის მონათესავე, ცალკე ენად განიხილავენ.  

## თათრული ენის ისტორია 
VIII და XIII საუკუნეებამდე თათრეთის ტერიტორიაზე ცხოვრობდა ხალხი, რომელიც ბოლგარების, ან ბოლღარების სახელითაა ცნობილი. ბოლგარების ენას ოგურული („r“-თურქული) ერქვა. ისინი ჯერ ძველთურქულ დამწერლობას, ხოლო ისლამიზაციის შემდგომ კი, დაახლოებით IX-დან საუკუნიდან, არაბულ დამწერლობას გამოიყენებდნენ. XI-XIV საუკუნეებში, როცა ამ გეოგრაფიულ სივრცეში კუმანები, ყივჩაღები და პაჭანიკები დასახლდნენ, წარმოიშვა ახალი ენა, რომელიც შეიცავდა ბოლგარულისა და ყივჩაღურის ელემენტებს: **თათრული ენა** არის ყაზანური თათრულის წინაპარი ენა. არაბული ანბანის მქონე ეს ენა ოქროს ურდოსა და ყაზანის სახანოს ენა იყო. ჩაგატაიურის, აზერბაიჯანულის, თურქმენულისა და ოსმალურის მსგავსად თათრულიც ერთ-ერთი თურქული ენაა, რომელსაც შუა საუკუნეებში საკმაოდ მდიდარი ლიტერატურა ჰქონდა. თათრული ლიტერატურის მწვერვალად მიიჩნევა XII საუკუნის პოემა „ყოლ-ღალიელი ყისა-ი-იოსიფი“. 

### თათრული ენის მდგომარეობა რუსთა მიერ ყაზანის ოკუპაციიდან დღემდე 
1552 წელს, როცა რუსებმა დაიპყრეს ყაზანი, თათრულმა ენამ დაკარგა ოფიციალური სტატუსი, რომლის მოპოვება მხოლოდ 1917 წელს გახდა შესაძლებელი. საბჭოურ ხანაში თათრულმა ევრო-რუსული ნასესხობები აითვისა, მაგრამ თავის მხრივ გავლენა მოახდინა მეზობელ ენებზეც. თურქული ძირის სიტყვები რუსულში ძირითადად თათრული ენის შუალობით დამკვიდრდა. ასე მაგალითად; „утюг“ (უთო) = > „ütüg-დან“, ხოლო „изюм“ (ქიშმიში) = > „üzüm-დან“ მომდინარეობს. თათრულმა ენამ წარსულში მნიშვნელოვანი კვალი დაამჩნია კავკასიურ, სლავურ, ვოლგისპირა ფინურ-უგრულ, ან მადიარულ ენებს. 

### თათრული ანბანი 
1927 წლამდე თათრები ლათინურ ანბანს იყენებდნენ, 1938 წლიდან კი — კირილურს. 1995 წლიდან არსებობს ახალი, ლათინური ანბანი, რომელსაც თურქეთის, ფინეთის, პოლონეთისა და იაპონიის თათრები იყენებენ. საზოგადოებრივი წარწერები თათრეთში ორ, თათრულ და რუსულ ენებზეა შესრულებული.

## ლიტერატურა 
* Austin, Peter k.(გამომც.); 1000 Sprachen (lebendig, gefährdet, vergangen). "Spektrum". ISBN 97-3-8274-2100-5 (იხ. სტატია "Tatarisch", გვერდი 146.)

კატეგორია:რუსეთის ენები
კატეგორია:თათრული ენა
ყირგიზული ენა

**ყირგიზული ენა**, ან **ყირგიზული** (კირილური ანბანით Кыргыз тили, Кыргызча, ლათინური ანბანით Kyrgyz tili, Kyrgyzça) არის ყირგიზი ხალხის ეროვნული და ყირგიზეთის სახელმწიფოს ოფიციალურ ენას. იგი წარმოადგენს თურქულ ენათა ცენტრალურ (ნოღაურ-ყივჩაღურ) ჯგუფს.

## ყირგიზული ენის გავრცელება 
ყირგიზულს მშობლიურ ენად მიიჩნევს 5 მლნ. კაცი. ამ ენაზე მოლაპარაკენი ცხოვრობენ ჩინეთში, ავღანეთში, ყაზახეთში, თურქეთში, უზბეკეთში, პაკისტანსა და რუსეთში. ყირგიზული ენა ენათესავება ყაზახურს და ისე ახლოს დგას მასთან, რომ ენობრივი ურთიერთგაგება ყირგიზსა და ყაზახს შორის შეიძლება დაუბრკოლებლად მიმდინარეობდეს. შედარებით ენათმეცნიერებაში ყირგიზული მიჩნეულია ცენტრალურ და ჩრდილოთურქულ ენათა ჯგუფის ერთგვარ შემაკავშირებელ ენად. 

ყირგიზები ძველი ხალხია. ისინი IV, V საუკუნეებში გოქთურქების (Göktürk) ვასალები იყვნენ. სამხრეთ ციმბირის ენისეის რეგიონიდან მომდინარე ტომს 840 წელს დაუპყრია უიგურების ქვეყანა. 1876 წელს, სანამ მათ რუსები დაიპყრობდა, ყირგიზები კოკანდის სახანოს ვასალები იყვნენ.

### ენობრივი ნათესაობა 
მიუხედავად დიდი გავლენებისა, რომელიც ყირგიზულმა განიცადა დროთა განმავლობაში ყივჩაღურ-თურქულისაგან (ყაზახური და ნოღაური), მაინც შეინარჩუნა სამხრეთ-ციმბირული (ჩრდილოაღმოსავლეთ) სუბსტრატი. გამაჰმადიანებისა და არამომთაბარე მუსლიმებთან კონტაქტის შედეგად ყირგიზულ ენას ძირითადად თურქული წარმოშობის ლექსიკა, მცირე რაოდენობით არაბულ-სპარსული და ევრო-რუსული ნასესხობები გააჩნია.

## ყირგიზთა (თვით)სახელრქმევის ისტორიისათვის 
რუსებმა, თავის დროზე, ყაზახებისაგან გამოსარჩევად ყირგიზებს „ყარა-ყირგიზები“, ხოლო ყაზახებს „ყაზახ-ყირგიზები“ უწოდეს. ზოგიერთი თურქულენოვანი ხალხი ყირგიზებს „ბურუთებს“ უწოდებს. სიტყვა „ბურუთი“ გვხვდება მონღოლურ ფოლკლორშიაც. 

მოსწრებული სიტყვა-პასუხი და სპონტანური თქმები მეტად მოწონებულია ყირგიზთა შორის. ცნობილია ზეპირსიტყვიერად ტრადირებული ეპოსები. საერთაშორისო აღიარება მოიპოვა ყირგიზი ეროვნების მწერალმა ჩინგიზ აიტმატოვმა, (1928-2008), რომელიც ყირგიზულ-რუსული ორენოვნების ერთგვარ მაგალითს წარმოადგენდა. ჩ. აიტმატოვის მშობლიური ენა ყირგიზული იყო, თუმცა რუსულად კი წერდა. აღსანიშნავია ისიც, რომ მწერლის რადიო- და სატელევიზიო გამოსვლებიდან ნათლად ჩანს ფონეტიკურად, მორფოლოგიურად, სინტაქსურად არასწორი რუსული მეტყველება.

## ყირგიზთა დამწერლობა 
ყირგიზები ჯერ ძველთურქულ ანბანს გამოიყენებდნენ, ხოლო მოგვიანებით კი არაბულ ანბანს. 1923 წელს სტანდარტიზირებული იქნა ენის არაბული ორთოგრაფია. 1928 წელს ლათინური ანბანი გადაიღეს, რომელიც 1940 წელს კირილურით ჩანაცვლდა. 1995 წელს გადაწყდა შემოეღოთ ლათინური ანბანის ბაზაზე სისტემატიზირებული დამწერლობა, რომელიც დღემდე არ დანერგილა.
ჩინეთში (ყიზილსუს რაიონში) მცხოვრები ყირგიზები არაბული დამწერლობით სარგებლობენ, თუმცა პეკინის სპეციალური ნებართვის გამო ოფიციალურად ლათინურ ანბანს იყენებენ. თურქეთის რესპუბლიკაში მცხოვრები ყირგიზები ლათინური ანბანით წერენ. ლათინური ანბანით წერა-კითხვა მეტად გავრცელებულია ყირგიზულენოვან ინტერნეტ-სივრცეშიც.

## ლიტერატურა 
*Austin, Peter K. (გამომც.); 1000 Sprachen (lebendig, gefährdet, vergangen). "Spektrum". ISBN 97-3-8274-2100-5 (იხ. სტატია "Kirgisisch", გვერდი 150.)

კატეგორია:ყირგიზული ენა
კატეგორია:ყირგიზეთის ენები
კატეგორია:ჩინეთის ენები
კატეგორია:ყაზახეთის ენები
სამეფო ოპერის თეატრი

thumb|300px|პირველი თეატრის დარბაზი დაწვამდე მცირე ხნით ადრე.
thumb|300px|მეორე თეატრის დარბაზი გახსნისას.
**სამეფო ოპერის თეატრი** — საშემსრულებლო ხელოვნებათა დაწესებულება ლონდონში. აგრეთვე ცნობილი როგორც **კოვენტ გარდენი**, უბნის სახელით, სადაც ეს თეატრი მდებარეობს. შენობაში ბინა აქვს სამეფო ოპერას, სამეფო ბალეტს და სამეფო ოპერის თეატრის ორკესტრს.

თანამედროვე შენობა მესამე თეატრია ამ ადგილას. ფასადი, ფოიე და დარბაზი 1858 წლით თარიღდება, თუმცა თითქმის ყველა დანარჩენი ელემენტი ამჟამად არსებული კომპექსისა 1990-იან წლებში ჩატარებული რეკონსტრუქციის შედეგია. თეატრი 2.268 მაყურებელს იტევს და შედგება ოთხ იარუსიანი აივნებისა და ამფითეატრისაგან. პროსცენიუმი 12,20 მ-ია სიგანით და 14,80 მ სიმაღლით.

## რესურსები ინტერნეტში 
* Royal Opera House official website
* Royal Opera House Collections Online (Archive Collections Catalogue and Performance Database) 
* Royal Opera House elevation
* The Royal Ballet School official website 
* Select Committee on Culture, Media and Sport's 1998 Report on funding and management issues at the Royal Opera House

კატეგორია:ოპერის თეატრები
კატეგორია:ლონდონის თეატრები
კატეგორია:თეატრები ანბანის მიხედვით
კონსტანტინე I დიდი

**გაიუს ფლავიუს ვალერიუს აურელიუს კონსტანტინუსი** (Gaius Flavius Valerius Aurelius Constantinus; დ. 27 თებერვალი, 272 — გ.  22 მაისი, 337), ცნობილია როგორც **კონსტანტინე I**, **კონსტანტინე დიდი** და **წმინდა კონსტანტინე**, მოციქულთასწორი (მართლმადიდებელ ქრისტიანთა და აღმოსავლეთის კათოლიკეთა შორის) — რომის იმპერატორი 306-337 წლებში. იმპერატორ კონსტანციუს I ქლორუსისა და დედოფალ ელენეს შვილი. მამის სიკვდილის შემდეგ ლეგიონებმა ბრიტანეთში ყოფნისას ავგუსტუსად გამოაცხადეს, მართავდა გალიას. მის გარდა რომის იმპერიას კიდევ ჰყავდა 5 ავგუსტუსი. 313 წელს კონსტანტინე I-მა და მისმა მოკავშირემ ავგუსტუს ლიცინიუსმა ქალაქ მედიოლანუმში გამოსცეს ედიქტი ქრისტიანობის უფლებამოსილ რელიგიად გამოცხადების შესახებ. 325 წლიდან კონსტანტინე I დიდი რომის იმპერიის ერთპიროვნული მმართველი გახდა. მის დროს საბოლოოდ ჩამოყალიბდა იმპერიის ბიუროკრატიული და აბსოლუტურ-მონარქიული სისტემა. კონსტანტინე I-მა გააუქმა პრეტორიანული გვარდია და დაადგინა სასახლის დაცვის კორპუსი. არმიები დაყო სასაზღვრო და შინა სამსახურების ნაწილებად. 330 წელს დააარსა იმპერიის ახალი დედაქალაქი კონსტანტინოპოლი. კონსტანტინე I-ის დროს ქალაქების მდგომარეობა გაუმჯობესდა, მონეტა სტაბილური გახდა, მოიგერიეს ბარბაროსების შემოტევები. იმპერატორმა იმპერიის იდეოლოგიურ საფუძვლად გამოაცხადა ქრისტიანობა. 325 წელს ქალაქ ნიკეაში მოიწვია ნიკეის პირველი საეკლესიო კრება, რომელმაც დაგმო იმდროინდელი მწვალებლური მოძრაობა არიანელობა და მიიღო ერთიანი რწმენის კანონი (სარწმუნოების სიმბოლო).

ქრისტიანობა მიიღო სიკვდილის წინ. დაკრძალეს მისგანვე აშენებულ „მსოფლიო ქალაქში“, წმინდა მოციქულთა ტაძარში.

## ლიტერატურა 
## რესურსები ინტერნეტში 
* ენციკლოპედია ბრიტანიკა, კონსტანტინე I
* ბიზანტიის მმართველები  - 40 წუთიანი აუდიო ლექცია
* კონსტანტინე დიდი
* კონსტატნინეს მონეტები 
* BBC - კონსტანტინე დიდი 
* მეოთხე საუკუნის რომის კანონების კრებული

კატეგორია:რომის იმპერატორები
კატეგორია:ბიზანტიელები
კატეგორია:დაბადებული 27 თებერვალი
კატეგორია:დაბადებული 272
კატეგორია:გარდაცვლილი 22 მაისი
კატეგორია:გარდაცვლილი 337
ვარშავის გეტო

thumb|400px|ვარშავის გეტოს რუკა. წითელი ხაზით მონიშნულია გეტოს საწყისი საზღვრები, ხოლო მუქად აღნიშნულია გეტოს ძირითადი ნაწილი. რუხი ზონები ქარხნებისაა. შავი ხაზებით მონიშნულია 1943 წელს შემცირებული ზონა, ხოლო მწვანედ შეფერილი რაიონი მორჩილი პოლონელების დასახლებაა. #5-ით აღნიშნულია სადგური, საიდანაც ებრაელები საკონცენტრაციო ბანაკში გაჰყავდათ.
**ვარშავის გეტო** — მეორე მსოფლიო ომის ჰოლოკოსტის დროს ნაცისტური გერმანიის მთავრობის მიერ შექმნილი ებრაელთა უდიდესი კონცენტრირებული დასახლება. მისი არსებობის სამი წლის განმავლობაში შიმშილით, ავადმყოფობითა და საკონცენტრაციო თუ გასანადგურებელ ბანაკებში დეპორტაციებით გეტოს მოსახლეობა სავარაუდო 450 000-დან 37 000-მდე შემცირდა. სწორედ აქ მოხდა ვარშავის გეტოს აჯანყება, რომელიც ერთ-ერთი პირველი მასობრივი დაუმორჩილებლობა იყო ნაცისტების ოკუპაციის წინააღმდეგ ევროპაში.

## რესურსები ინტერნეტში 
* ვარშავას გეტოს ფოტოები - იად ვაშემის ინლაინ გამოფენა
* www.druhasvetovavalka.cz - მეორე მსოფლიო ომთან დაკავშირებული სურათები და ვიდეოები 
* ვარშვას გეტო ჰოლოკოსტს გადარჩენილების მოგონებები. პროექტი:"არ დაივიწყო"
* ებრაული ვარშვის ისტორიული ადგილები 
* ვარშავას გეტოს დეტალური, ინტერაქტიული რუკა 
* ვარშვის გეტოს დოკუმენტები და ინფორმაცია

კატეგორია:ჰოლოკოსტი
გეტო
კატეგორია:მესამე რაიხის საკონცენტრაციო ბანაკები
ციყვისებრნი

**ციყვისებრნი** () — ძუძუმწოვრების ოჯახი მღრღნელების რიგისა. მსხვილი ფორმების სხეულის სიგრძე 70 სმ, მასა 9 კგ-ს აღწევს. უკანა კიდურები წინას თითქმის ორჯერ აღემატება. გვხვდებიან ყველგან ავსტრალიის, ახალი გვინეის, ტასმანიის, მადაგასკარის, ჩრდილო-დასავლეთ აფრიკის და სამხრეთი ამერიკის სამხრეთ ნაწილის გარდა. ოჯახში ერთიანდება ორი ქვეოჯახის 47 გვარი. საქართველოში გვხვდება 2 გვარის 3 სახეობა. ზოგიერთი მათგანი ძვირფასი სარეწაო მნიშვნელობისაა.

## ლიტერატურა 
კატეგორია:მღრღნელები
მაჩვი

**მაჩვი** (ლათ. Meles meles) — მტაცებელი ძუძუმწოვარი კვერნისებრთა ოჯახისა. მისი სხეულის სიგრძეა 90 სმ, მასა 30 კგ-ს აღწევს. გვხვდება ევროპასა და აზიაში. საქართველოში ზღვის დონიდან 2750 მ-მდე ადის. უმეტესად ბინადრობს ტყეებში, ველებსა და ნახევრად უდაბნოებში. სოროს ნიადაგში თხრის. იკვებება მცენარეული საკვებით და წვრილ-წვრილი ცხოველებით. მაკეობა წლამდე გრძელდება. შობს 2-6 ნაშიერს. მავნე მწერების განადგურებით სარგებლობა მოაქვს. მაჩვის ცხიმს სამკურნალო თვისება აქვს, ბალნისაგან ფუნჯებს ამზადებენ, იყენებენ ტყავსაც. ქვესახეობებიდან საქართველოში გვხვდება ამიერკავკასიური მაჩვი (Meles meles minor) და ჩრდილოკავკასიური მაჩვი (Meles meles casicus).

## ლიტერატურა 
კატეგორია:კვერნისებრნი
კატეგორია:ევროპის ძუძუმწოვრები
კატეგორია:აზიის ძუძუმწოვრები
კატეგორია:აზერბაიჯანის ძუძუმწოვრები
ლიცინიუსი

მინი|ლიცინიუსის მონეტა
**ვალერიუს ლიცინიანე ლიცინიუსი** (; დ. 250 — გ. 325) — რომის იმპერატორი 308–324 წლებში. წარმოშობით გლეხი, სამხედრო სამსახურში დაწინაურდა. იმპერატორმა გალერიუსმა თანამმართველად და ავგუსტუსად გამოაცხადა. გალერიუსის სიკვდილის შემდეგ ძალაუფლებისათვის ატეხილ ბრძოლაში (311–312 წლებში) იმპერატორ კონსტანტინე I-ის დახმარებით დაამარცხა მეტოქეები და იმპერიის აღმოსავლეთი ნაწილის მმართველი გახდა. კონსტანტინე I იმპერიის დასავლეთ ნაწილს განაგებდა. მასთან შეთანხმებით ლიცინიუსმა 313 წელს გამოსცა მილანის ედიქტი, რომლითაც ქრისტიანობა ნებადართული გახდა. მალე ლიცინიუსსა და კონსტანტინეს შორის გაჩაღდა ბრძოლა ერთპიროვნული ძალაუფლებისათვის. ლიცინიუსი დამარცხდა, ტყვედ ჩავარდა და თესალონიკეში სიკვდილით დასაჯეს.

## ლიტერატურა
კატეგორია:რომის იმპერატორები
კატეგორია:დაბადებული 250
კატეგორია:გარდაცვლილი 325
სამნიუმი

[მინი|[იტალია ძვ. წ. 400 წელს]]
**სამნიუმი** (ოსკ. საფინიმი.) – რეგიონი აპენინის ნახევარკუნძული სამხრეთ ნაწილში. არსებობდა ძვ. წ. VII–III საუკუნეებში.  ეს ტერიტორია ძვ. წ. 600 წლიდან ძვ. წ. 290 წლამდე სამნიტებით იყო დასახლებული.

## იხილეთ აგრეთვე 
*სამნიტური ომები

## ლიტერატურა 
* Grossmann, Lukas, *Roms Samnitenkriege: historische und historiographische Untersuchungen zu den Jahren 327-290 v. Chr.* (Düsseldorf, Wellem Verlag, 2009) (Reihe Geschichte, 1).
* Ross Cowan, *Roman Conquests: Italy* (Barnsley, 2009).

## რესურსები ინტერნეტში 
* Toponymy of Samnium 

კატეგორია:იტალიის რეგიონები
კატეგორია:ძველი რომი
მიკი მაუსი

thumb|მარჯვნივ|140px

**მაიკლ „მიკი“ მაუსი** () — კომიკური ანიმაციური ფილმების პერსონაჟი, შექმნილი აბ აივერქსისა და უოლტ დისნეის მიერ. იგი პირველად 1928 წელს აივერქსმა დახატა, ისევე, როგორც მინი მაუსი. მიკი არის უოლტ დისნეის კომპანიის ოფიციალური ლოგოტიპის ნაწილი. იგი გამოიყურება, როგორც ანთროპომორფული თაგვი წითელი შორტით, დიდი ყვითელი ფეხსაცმლებით და თეთრი ხელთათმანებით და დღეისთვის იქცა მსოფლიოს ერთ-ერთ ცნობად ანიმაციურ პერსონაჟად.

მიკი თავდაპირველად გამოჩნდა ტესტური ჩვენებისას, ფილმში „შეშლილი თვითმფრინავი“. ოფიციალური დებიუტი შედგა მოკლემეტრაჟიან ფილმში „გემი უილი“ (1928), რომელიც იყო ერთ-ერთი პირველი ხმოვანი ანიმაციური ფილმი. თაგვი სულ 130-ზე მეტ ფილმში მონაწილეობს, რომელთა შორის აღსანიშნავია „ბენდის კონცერტი“ (1935), „მამაცი პატარა მკერავი“ (1938) და „ფანტაზია“ (1940). იგი ძირითადად მოკლემეტრაჟიანი ფილმების პერსონაჟია, თუმცა ჩნდება სრულმეტრაჟიან ფილმებშიც. მისი მონაწილეობით ათი ფილმი ნომინირებული იყო ოსკარზე, აქედან ერთ-ერთი, „მომაწოდე თათი“, გახდა 1942 წლის ცერემონიის გამარჯვებული. 1978 წელს მიკი იქცა პირველ ანიმაციურ პერსონაჟად, რომელსაც ჰოლივუდის დიდების ხეივანში ვარსკვლავი გაუხსნეს.

1930 წლიდან მიკი კომიქსების პერსონაჟადაც იქცა. გაზეთში დაბეჭდილ მოკლე კომიქსების ძირითადად მხატვარი ფლოიდ გოტფრედსონი ქმნიდა. ეს ისტორიები 45 წლის განმავლობაში იბეჭდებოდა. მიკი აგრეთვე სხვა კომიქსების პერსონაჟი იყო, ისევე, როგორც სატელევიზიო გადაცემებისა და სერიალების, რომელთა შორის აღსანიშნავია „The Mickey Mouse Club“ (1955–1996). იგი აგრეთვე სხვა მედიაფორმატების პერსონაჟია (მაგალითად, ვიდეო თამაშების) და დისნეის პარკების ერთ-ერთი აქტიური გმირია.

მიკი ძირითადად ჩნდება მეგობარი გოგონა მინი მაუსის, ძაღლ პლუტოს, დონალდ დაკისა და გუფის, ისევე, როგორც მტრულად განწყობილი პიტის კომპანიაში, ისევე, როგორც სხვა პერსონაჟებთან. თავდაპირველად იგი ოხუნჯი ანტიგმირი იყო, მაგრამ დროთა განმავლობაში გარდაიქმნა თავგადასავლების მოყვარულ პერსონაჟად. 2009 წელს დაიწყო მისი ერთგვარი რებრენდინგი, როდესაც გამოვიდა თამაში „Epic Mickey“, რომელშიც მისი უფრო თავგადასავლების მოყვარული მხარე იყო ნაჩვენები.

## რესურსები ინტერნეტში 
* დისნეი ვიკის გვერდი
* Toonopedia: მიკი მაუსი
* მიკი მაუსი პრეზიდენტად
* გვერდი დისნეის ოფიციალურ საიტზე

## სქოლიო
კატეგორია:უოლტ დისნეის პერსონაჟები
კატეგორია:ანიმაციური ფილმების პერსონაჟები